প্রথমে চিৎকার, তারপর বিচারকের সামনে কেঁদে ফেললেন সঞ্জয়

কলকাতা: ভরসা সেই রুদ্রাক্ষের মালা। সেই মালা দেখিয়েই নিজেকে নির্দোষ প্রমাণ করার আপ্রাণ চেষ্টা চালিয়ে গেলেন সঞ্জয় (Samjay Roy)। কিন্তু বিচারক অনির্বাণ দাস ( Justice Anirban Das) স্পষ্ট কর দেন, আপনাকে বলার জন্য তিনঘণ্টা সময় দেওয়া হল। আমনি যে নির্দোষ, সে কথা আগেই বলেছেন। সেদিন কি হয়েছিল তার থেকে বেশি কেউ কিছু জানে না। যা তথ্য প্রমাণ এসেছে, তার ভিত্তিতেই সাজা ঘোষণা করা হবে বলে স্পষ্ট করে দেন বিচারক অনির্বাণ দাস।

আরও পড়ুন: কোনও দোষ করিনি, আমি নির্দোষ, আদালতে দাবি সঞ্জয়ের

নির্যাতিতার বাবা-মা বলেন, “অন্তত ৫০ জন জড়িত রয়েছে। আমরা দাঁতে দাঁত চেপে লড়াই চালিয়ে যাব। সঞ্জয়ের কঠোরতম শাস্তি দাবি জানাই।”

১৬৪ দিনের মাথায় সাজা ঘোষণা হতে চলেছে শিয়ালদহ আদালতে। আজ ২.৪৫ মিনিট নাগাদ এই রায়ে সাজা ঘোষণা করা হবে। ২১০ নম্বর ঘরে কড়া নিরাপত্তা। আর কিছুক্ষণের অপেক্ষা, শিয়ালদহ আদালতে বিচারক অনির্বাণ দাসের এজলাসে সঞ্জয়ের শাস্তি ঘোষণা করা হবে।

গত ৯ আগস্ট কলকাতায় হাড়হিম করা ঘটনা ঘটে। গোটা রাজ্য জুড়ে আন্দোলনের ঝড় ওঠে। দেশ বিদেশ থেকেও প্রতিবাদের ঝড় ওঠে।